நேராக அங்கிருந்து இடது பக்கம் திரும்பினால் நம்ம சாருவும், நர்சிமும் நின்றிருக்க, நேராய் அங்கே போய் நானும் கலக்க, சாருவும், நானும், நர்சிமும் பேசி கொண்டிருக்கையில் அப்துலலா வர, அப்படியே நான், தண்டோரா, வாசு, அத்திரி, வெண்பூ என்று ஒரு ஜமா சேர்ந்தது. வாசுவும் நானும் சாருவிடம் ஒரு சந்தேகம் என்று கேட்டோம். “ அது எப்படி நீங்களும் ஜெயமோகனும் ஒவ்வொரு வருஷம் டிசம்பர், ஜனவரியில் மட்டும் சண்டை போட்டு கொள்கிறீர்கள்? ஏதாவது உள்குத்து, மார்கெட்டிங் இருக்கிறதா..? என்று கேட்டதும் சிரித்தபடி.. அப்படியெல்லாம் ஒன்றும் இல்லை என்றார். எஸ்.ராவிடம் கொஞ்சம் நேரம் பேசிக் கொண்டிருந்துவிட்டு, அட்லீஸ்ட் இந்த கடையிலாவது ஒரு புத்தகம் வாங்கலாம் என்று கடைக்குள் போக, அப்துல்லா சில புத்தகங்களை செலக்ட் செய்ய, நான் வா.மு. கோமுவின் ‘சாந்தாமணியும் இன்ன பிற காதல் கதைகளும்” என்கிற நாவலை மட்டும் வாங்கி வெளியே வர, அதற்குள் வாசு, சாரு, நான், அப்துல்லா, தண்டோரா, வெண்பூ, அத்திரி எலலோரும் ”ரவுண்ட்” அடிக்க கிளம்ப, புத்தக கண்காட்சிக்கு போய்விட்டு ஒரே ஒரு ஸ்டாலை மட்டும் பார்த்துவிட்டு வந்த ஆட்கள் நாங்களாய்தான் இருப்போம்.